Worcester F 80 Distinctiones

89 Jesus interpretatur saluator

Jesus interpretatur saluator vel salutaris. Et est illud nomen virtuosum. Nam in eo prouocantur peccatores ad penitentiam, adultera habens bonum reconsiliatorem audacius redit ad maritum, et reus habens bonum aduocatum securius expectat iudicium. Hoc autem pertinet ad officium Jesu pro nobis allegare, Matt. 1[:21]: *Vocabis nomen eius Jesum*, etc. [1] Joan. 2[:1]: *Si quis peccaverit, advocatum habemus apud* Dominum*, Jesum Christum*, etc.

¶ Exemplum in Magdalena, [Luc. 8:2].

¶ Secundo penitentes ad cautelam, sicut sumptuositas emende facit cauere ab offensa, [1] Joan. 1[:7]: *Sanguis Jesu Filii ejus, emundat nos ab peccato omni*. [2] Pet. 2[:20]: *Si enim fugientes coinquinationes mundi*, etc.

¶ Tercio, pugnantes ad constanciam beneficium, acuit agonistam, Rom. 8[:37]: *In his omnibus superamus propter eum qui dilexit [nos]*.

¶ Quarto, sustinentes ad pacienciam, sic catulo verberato mitescit leo. Multo magis econtro, Act. vltimo [5:41]: *Ibant* apostoli *gaudentes a conspectu concilii, quoniam [digni], etc.* Heb. 12[:1]: *Per patientiam curramus ad propositum.* Hoc nomen Ihesus non solum fuit prenunciatum ab angela, [Luc. 1:31], set etiam a propheta Habakuk [3:18] qui dicit, *Et exultabo in Deo Jesu meo*.

¶ Habet itaque hoc nomen Jesus duas sillebas, quinque litteras,[[1]](#footnote-1) tres vocales, duas consonantes, et tres inflexiones casuales. Per quas declinatur, quarum prima terminatur in .s., secunda in .v., tercia in .m., Jesus, Jesu, Jesum. Terminacio primi consonantis est nominatiuus casus, secundi est acusatiuus casus, terminacio vocalis communis est. Quaturo casibus, O magnum misterium puteum et [Isai. 12:3]: Hauriamus *aquas in gaudio de fontibus saluatoris*.

¶ Habet igitur hoc nomen Jesus duas sillabas, id est, duas naturas, diuinam et humanam, in vna persona.[[2]](#footnote-2) Vnde dicitur, Joan. [1:1, 14]: *Deus erat Verbum. Et Verbum caro factum est*. Per tres vocales designatur diuinitas que cum sit vna per se sonat in tres personis. Nam secundum [1] Joan. in canonica [5:7]: *Tres sunt, qui testimonium dant in cælo,* etc*.* Per duas consonantes signatur humanitas in Christo que cum habeat duas sillebas, scilicet, carnem et animam non sonat per se sed magis cum diuinitate cui est communicata, id est, in vnitate persone persona. Prima siquidem dicitur rationalis subjecta per se sonans, sed rationalis persona que est Christus, Deus et homo, per se sonat in quantum Deus, sed non in quantum homo, quia deitas

/fol. 244ra/

assumens carnem retinuit ius personalitatis, sed non humanitas assumpta quia nec persona personam, nec natura personam sed natura naturam et persona naturam in Jesum assumpsit. Item hoc nomen Jesus habet easdem vocales quas habet hoc nomen Dei tetragramaton, quod erat scriptum in lania aurea super frontem a pontificali sudario dependente quod quidem nomen dicunt Judei esse ineffabile. Vnde non audent illud proferre. Sed pro eo scribunt et offerunt Adonay quod constat ex quatuor litteris .j. e. v. e. vel pocius ex tribus quia vna est geminata, .e. Reuera illud nomen est ineffabile non quantum ad sonum sed quantum ad intellectum eo quod designet trinitatis et vnitatis misterium. Item, tres vocales in vno nomine designant tres personas in vna substancia. Nam et [Gen. 18:2], Abraham *tres* vidit, etc., [Isai. 6:3]: *Et* duo seraphin *clamabant* ter: *sanctus, sanctus, sanctus,* et [1 Joan. 5:7]: *Tres sunt qui testimonium dant in celo*, etc. Et [Matt. 28:19]: Baptizate *omnes gentes in nomine Patris et Filii et Spiritus Sanci*. Item secundum peritos Hebreos hoc nomen tante virtutis est vt si distinguatur in tres dicciones quelibet istarum idem signat quod totum, vt si dicatur, Je.eu.ue, quelibet est nomen Dei, sicut et totum quod est ieeuue, quia quelibet trium personarum, sicut et ipsa natura. Vnus est Deus, media vero litera sola in hoc nomine gemiatur quia media persona tantum geminum habet respectum, quia solus Filius est ab alio et alius ab eo quod bene relucet in hiis tribus diccionibus vbi persona terminatur in .e. et secunda incipit ab .e.

¶ Item secunda terminatur in .v. et tercia[[3]](#footnote-3) incipit ab .v. Et quamuis Christus sit alpha et omega, primus et nouissimus principium et finis. De quibus dicitur Joan. 8[:25]: Ego sum *principium, qui et loquor [vobis]*. Et Apostolus Rom. 10[:4]: *Christus* est *finis*, *ad justitiam omni[[4]](#footnote-4) credenti*. Et habet hoc nomen tres inflexiones, quia Jesus tribus modis se inclinauit. Per passibilitatem dignanter assumptam. Per pacienciam euidenter exhibitam. Per passionem libenter acceptam. Vnde dicitur [Heb. 9:28]: *Oblatus est* quia ipse voluit. Et Apostolus [Philip. 2:7-8]: *Semetipsum* *exinaniuit, formam serui accipiens, factus obediens vsque ad mortem*. Item [Joan. 8:6]: Inclinavit *se* et scripsit etiam *in terra.* Et mater eius inclinauit *eum in presepio* [Luc. 2:7]. *Propter* hoc *Deus* *exaltauit illum, et donauit illi nomen, quod est super [omne nomen],* [Philip. 2:9]. Redde hic singula singulis. Recte etiam ex tribus terminalibus litteris huius inflexionis Jesus, Jesu, Jesum resultat. Hoc verbum, *sum,* quod proprissime competit ei

/fol. 244rb/

secundum illud Exod. [3:14]: *Ego sum qui sum.* Item due terminaciones finuint in consonantes in duobus casibus nominatiuo et accusatiuo quod Christus secundum humanam naturam ex duabus substanciis, carne et anima consistentem fuerunt. Nominatius quantum ad predicacionis officium quod exercuit fuit, et acusatiuus quantum ad passionis supplicium quod sustinuit. At quia inter consonantes digniores sunt semiuocales quam mute. Ideo hec duo .s. et .m. que sunt semiuocales terminant Jesum in casibus predictis. Nam Christus inter omnes homines dignior fuit secundum illud Psal. [8:6, 8]: *Gloria et honore coronasti eum*, et *omnia subjecisti sub pedibus eius.* Et [Psal. 44:8]: *Vnxit te Deus tuus oleo letitiae, pre consortibus tuis.* Et quamuis tanto melior sit angelus quanto differencius pre illis nomen hereditauit. Verumptamen paulo minus ab angelis minoratus est in quam pascibilem carnem suscepit, cum natura angelica sic impassibilis. Et vnde secunda illarum semiuocalium est liquida in acusatiuo quia Christus quasi se liquescit quando [Philip. 2:7]: *Semetipsum exinaniuit, formam serui accipiens* et mortis accusacionem subiens.

¶ Item nota quatuor terminaciones fiunt in vocalibus per quatuor casus: generatiuum, datiuum, vocatium, ablatiuum, quod competit Christo secundum veramque naturam. Et primo secundum humanam dicente Ysai. [9:6]: Puer *natus est nobis,* quantum ad genitiuum, *Filius datus est nobis*, quantum ad datiuum quem autem quam sciat vocare *puer* vocare *Patrem* et matrem quantum ad vocatiuum. Anferetur fortitudo Damasci quantum ad ablatiuum. Item secundum naturam diuinam genitiuum se probat cum dicit [Joan. 5:17]: *Pater meus vsque modo operatur*. Item datiuum se ostendit cum dicit [Joan. 14:27]: *Pacem, pacem meam do vobis*. Vocatiuum se monstrat cum dicit [Matt. 25:34]: *Venite benedicti Patris mei.* Ablatiuum se probat cum subinfertur, [Matt. 25:41]: *Ite maledicti in ignem eternum*. Tunc vero hiis qui aufert spiritum principum, separabit malos de mediorum iustorum vt tollatur, impius ne videat gloriam Dei. Et sicut apud Hebreos illud ineffabile nomen alio modo scribitur alio modo profertur quia hiis[[5]](#footnote-5) .j.e.v.e et profertur Adonay. Sic apud Latinos hoc nomen Jesus scribitur .J.h.s. cum titulo supraposito. Quamuis hec scriptura magis sit Greca quam Latina. Sed profertur Jesus. Non enim ita poterat dici, sed concipi et sortiri. Est enim Jesus secundum Bernardum, *Super Canticum*, In aure mel in ore, jubilus in corde. Hoc nomen inuocatum est super nos secundum Act. [4:12]: *Nec est aliud nomen sub celo.* *in quo oportet nos saluos fieri.* Nomen tractari dulce quod nos saluet Nineueii.

¶ Jesus est lapis angularis cor stabiliens propter sui firmitutem, Eph. 2[:20]. Iam non eras lux solaris sol dirigens

/fol. 244va/

propter sui veritatem, Joan. 9[:1]: *Preteriens Jesus vidit cecum*.[[6]](#footnote-6) Quamdiu siue lux, siue mundus, portus salutaris, cor tranquillans propter sui bonitatem, Joan. 6[:19]: *Cum remigassent*, etc. sequitur, viderunt *Jesum ambulantem.*

1. litteras ] *add*. ~~duas~~ with 3 written above. [↑](#footnote-ref-1)
2. persona ] Lambeth, F 128 *corr.* prima F 80. [↑](#footnote-ref-2)
3. tercia ] Lambeth *corr*. secunda F 80. [↑](#footnote-ref-3)
4. omni ] Lambeth, F 128 *corr*. cum F 80. [↑](#footnote-ref-4)
5. hiis ] *add*. hiis. [↑](#footnote-ref-5)
6. cecum ] Lambeth *corr.* sequitur F 80. [↑](#footnote-ref-6)